Source: https://www.justice.gov.sk/OSVK/Stranky/Ochrana-osobnych-udajov.aspx
Timestamp: 2020-07-09 15:45:34+00:00
Document Index: 10987921

Matched Legal Cases: ['súd ', 'súd ', 'čl. 6', '§ 21', '§ 22', '§ 23', '§ 24', '§ 27', '§ 26', '§ 13', '§ 16', '§ 14', '§ 100', '§ 100', '§ 100', 'súd ', '§ 102']

OSVK - Ochrana osobných údajov - Ministerstvo spravodlivostiSR
OSVK - Ochr... údajov
Ochranu osobných údajov v Slovenskej republike upravuje zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon č. 18/2018 Z. z.“) a Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“).
Nezávislou dozornou autoritou vykonávajúcou dohľad nad ochranou osobných údajov je Úrad na ochranu osobných údajov Slovenskej republiky (ďalej len „úrad“).
Tel.: +421 /2/ 3231 3214
Okresný súd Veľký Krtíš, ako prevádzkovateľ (ďalej len „prevádzkovateľ “) v súvislosti so spracúvaním osobných údajov poskytuje osobám, od ktorých osobné údaje získava a spracúva informácie podľa:
zákona č. 18/2018 Z. z. o ochrane osobných údajov,
článku 13 a 14 GDPR.
SNP 2/714
990 14 Veľký Krtíš
Tel.: +421478862180, 200, Fax: +421478862192, E-mail.: podatelnaOSVK@justice.sk
Kontakné údaje zodpovednej osoby:
Ing. Jozef Nosáľ, telefón: +42190404044360, adresa: poštová adresa totožná s adresou prevádzkovateľa – okresného súdu.
E-mail.: ncrcra@gmail.com
E-mail.: ochrana.osobnych.udajov.OSVK@justice.sk
Prehľad účelov spracúvania osobných údajov:
Spracúvanie osobných údajov za účelom plnenia povinností prevádzkovateľa v súvislosti s výkonom súdnictva v civilnom procese (občianskoprávne veci), v trestnom konaní (trestnoprávne veci)
zákon č. 549/2003 Z. z. o súdnych úradníkoch
zákon č. 8/2005 Z. z. o správcoch a o zmene a doplnení niektorých zákonov
V prípade, že dotknutá osoba neposkytne osobné údaje, prevádzkovateľ nemôže plniť svoje povinnosti a zákonné požiadavky.
Spracúvanie osobných údajov za účelom plnenia zákonných povinností prevádzkovateľa súvisiacich s výkonom funkcie prísediaceho
zákon č. 385/2000 Z. z. o sudcoch a prísediacich
Spracúvanie osobných údajov za účelom plnenia zákonných povinnosti prevádzkovateľa v súvislosti s vybavovaním sťažností a petícií
zákon č. 757/2004 Z. z. o súdoch
Spracúvanie osobných údajov za účelom plnenia zákonných povinnosti prevádzkovateľa v súvislosti s poskytovaním informácií
Spracúvanie osobných údajov za účelom plnenia zákonných povinnosti prevádzkovateľa v súvislosti s oznamovaním protispoločenskej činnosti
zákon č. 307/2014 Z. z. o niektorých opatreniach súvisiacich s oznamovaním protispoločen-skej činnosti a o zmene a doplnení niektorých zákonov
Spracúvanie osobných údajov za účelom plnenia zákonných povinnosti prevádzkovateľa v súvislosti s evidenciou dodávateľov a vedením účtovníctva v Ekonomickom informačnom systéme
Spracúvanie osobných údajov za účelom plnenia zákonných povinností prevádzkovateľa súvisiacich s objednávkami, faktúrami, zmluvami, prenájmami, vlastníckymi právami k majetku
Spracúvanie osobných údajov za účelom plnenia zákonných povinností prevádzkovateľa v súvislosti s agendou verejného obstarávania
zákon č. 343/2015 Z. z. o verejnom obstarávaní a o zmene a doplnení niektorých zákonov
V prípade, že dotknutá osoba neposkytne osobné údaje prevádzkovateľ nemôže plniť svoje povinnosti a zákonné požiadavky.
Spracúvanie osobných údajov za účelom plnenia zákonných povinnosti v súvislosti s vedením agendy registratúry
vyhláška č. 543/2005 Z. z. o Spravovacom a kancelárskom poriadku pre okresné súdy, krajské súdy, Špecializovaný trestný súd a vojenské súdy
Spracúvanie osobných údajov za účelom bezpečnosti a ochrany majetku spojených s monitorovaním, vyhotovovaním kamerových záznamov, evidenciou vstupov do objektu
zákon č. 4/2001 Z. z. o Zbore väzenskej a justičnej stráže
čl. 6 ods. 1 písm. f) GDPR,
verejný záujem prevádzkovateľa týkajúci sa najmä ochrany majetku, ochrany bezpečnosti osôb, následné zisťovanie bezpečnostných incidentov (napr. nahlásenie bomby)
Spracúvanie osobných údajov za účelom plnenia povinností zamestnávateľa súvisiacich so štátnozamestnaneckým pomerom, pracovným pomerom, alebo osobitným vzťahom sudcu, finančnými povinnosťami, personálnymi povinnosťami, daňovými povinnosťami, odvodovými povinnosťami, povinnosťou uzatvárania zmlúv, uzatvárania dohôd o práci vykonávanej mimo pracovného pomeru, povinnosťou dôchodkového, sociálneho zabezpečenia, vzdelávania, evidencie dochádzky, dovoleniek, služobného voľna, štatistikou, povinnosťou v oblasti súdneho, priestupkového, exekučného a disciplinárneho konania, kvalifikácie a odbornosti, evidencie majetkových pomerov, cestovných náležitosti, povinnosťou v rámci zdravotnej agendy a bezpečnosti práce, výberového konania uchádzačov o zamestnanie
zákon č. 552/2003 Z. z. o výkone práce vo verejnom záujme a o zmene a doplnení niektorých zákonov
zákon č. 580/2004 Z. z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov
zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov
zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov
zákon č. 570/2005 Z. z. o brannej povinnosti a o zmene a doplnení niektorých zákonov
zamestnanci súdu a ich rodinní príslušníci
fyzické osoby, ktoré si uplatňujú svoje práva
fyzické osoby, ktorým z osobitných právnych predpisov vyplývajú povinnosti voči súdu
Pri poskytovaní informácií a osobných údajov postupuje prevádzkovateľ vždy v zmysle ustanovení osobitných predpisov upravujúcich poskytovanie osobných údajov, ako aj právnych predpisov EÚ a medzinárodných zmlúv, ktorými je Slovenská republika viazaná. Osobné údaje môžu byť sprístupnené len príjemcom, ktorí splnili požadované podmienky na bezpečnosť osobných údajov a ktorých činnosť priamo súvisí s plnením účelu spracúvania.
Osobné údaje zamestnancov sa neprenášajú do tretích krajín.
Prevádzkovateľ je oprávnený spracúvať osobné údaje dotknutých osôb po dobu stanovenú v príslušných právnych predpisoch.
Osobné údaje vyhotovované kamerovým záznamom sa uchovávajú 15 dní ak vyhotovený záznam nie je využitý na účely trestného konania, alebo konania o priestupkoch. Po uplynutí uvedenej lehoty sa záznam vymazáva.
Uplatňovanie práv dotknutých osôb (práva dotknutých osôb):
Dotknutou osobou je fyzická osoba, ktorej sa osobné údaje, spracúvané prevádzkovateľom, týkajú. Dotknutá osoba je oprávnená uplatňovať svoje práva (pri splnení špecifických podmienok) týkajúce sa jej osobných údajov, a to nasledovne:
právo požadovať od prevádzkovateľa prístup k osobným údajom týkajúcich sa dotknutej osoby (článok 15 GDPR, resp. § 21 zákona č. 18/2018 Z. z.),
právo na opravu osobných údajov (článok 16 GDPR, resp. § 22 zákona č. 18/2018 Z. z.),
právo na vymazanie osobných údajov, resp. právo „na zabudnutie“ (článok 17 GDPR, resp. § 23 zákona č. 18/2018 Z. z.),
právo na obmedzenie spracúvania osobných údajov (článok 18 GDPR, resp. § 24 zákona č. 18/2018 Z. z.)
právo namietať proti spracúvaniu osobných údajov (článok 21 GDPR, resp. § 27 zákona č. 18/2018 Z. z.),
právo na prenosnosť osobných údajov (článok 20 GDPR, resp. § 26 zákona č. 18/2018 Z. z.),
právo kedykoľvek odvolať svoj súhlas so spracúvaním osobných údajov, ak je spracúvanie osobných údajov založené na článku 6 ods. 1 písm. a) GDPR / § 13 ods. 1 písm. a) zákona č. 18/2018 Z. z. alebo na článku 9 ods. 2 písm. a) GDPR / § 16 ods. 2 písm. a) zákona č. 18/2018 Z. z. bez toho, aby to malo vplyv na zákonnosť spracúvania založeného na súhlase pred jeho odvolaním - len v prípade, kedy dotknutá osoba vyjadrila súhlas so spracúvaním svojich osobných údajov na jeden alebo viaceré konkrétne účely (článok 7 ods. 3 GDPR, resp. § 14 ods. 3 zákona č. 18/2018 Z. z.),
právo podať dozornému orgánu, ktorým je úrad návrh na začatie konania (v prípade, ak dotknutá osoba má podozrenie, že jej osobné údaje prevádzkovateľ spracúva neoprávnene, môže v zmysle ustanovenia článku 77 GDPR, resp. ustanovenia § 100 zákona č. 18/2018 Z. z. podať úradu návrh na začatie konania o ochrane osobných údajov).
Informácie o práve podať návrh na začatie konania podľa § 100 zákona č. 18/2018 Z. z.:
§ 100 Začatie konania
Konanie sa začína na návrh dotknutej osoby alebo osoby, ktorá tvrdí, že je priamo dotknutá na svojich právach ustanovených zákonom č. 18/2018 Z. z. (ďalej len „navrhovateľ“), alebo bez návrhu.
Úrad začne konanie bez návrhu aj na základe zistenia úradu pri výkone dozoru nad dodržiavaním povinností ustanovených zákonom č. 18/2018 Z. z. alebo GDPR.
Návrh na začatie konania podľa odseku 1 (ďalej len „návrh“) musí obsahovať
kópiu listiny alebo iný dôkaz preukazujúci uplatnenie práva podľa druhej časti druhej hlavy zákona č. 18/2018 Z. z. alebo GDPR, ak si takéto právo dotknutá osoba uplatnila, alebo uvedenie dôvodov hodných osobitného zreteľa o neuplatnení predmetného práva, ak návrh podala dotknutá osoba.
Úrad návrh odloží, ak
vec, ktorej sa návrh týka, prejednáva súd alebo orgán činný v trestnom konaní,
navrhovateľ neposkytol úradu na jeho žiadosť potrebnú súčinnosť, pričom bez jeho aktívnej účasti nemožno vec vybaviť; úrad navrhovateľa o možnosti odloženia návrhu upovedomí,
od udalosti, ktorej sa návrh týka, uplynuli v deň jeho doručenia viac ako tri roky.
Úrad posúdi podnet do 30 dní odo dňa doručenia podnetu úradu a ak podnet neodloží podľa odseku 5, začne konanie a vo veci rozhodne podľa § 102 zákona č. 18/2018 Z. z.
O spôsobe vybavenia podnetu podľa odseku 8 úrad informuje podávateľa do 30 dní odo dňa doručenia podnetu úradu.